armvectores/hy_wikipedia_2023 huggingface dataset:
No Stress

«No Stress» (հայ․՝ Սթրես չկա), հաուս ժանրի երգ՝ գրված 2008 թվականին ֆրանսիացի երաժիշտ Լորան Վուլֆի կողմից, և համանուն սինգլը, որ թողարկվել է նույն թվականի ապրիլի 11-ին Vogue լեյբլի մասնակցությամբ։ Այն Լորան Վուլֆի Wash My World վեցերորդ ստուդիական ալբոմի գլխավոր սինգլն է, որից բացի ռադիոեթերում հնչել է նաև Zen @ Acoustic ռեմիքսը, որը ձայնասկավառակում տասներորդն է։ Երգում հնչող վոկալը պատկանում է սևամորթ երգիչ Էրիկ Քարտերին, թեև նա հիշատակված էլ չէ ձայնասկավառակի ենթագրերում։ Դրանից բացի, գոյություն ունի տարբերակ ինդոնեզացի փոփ երգչուհի Անգգունի վոկալով։
«No Stress» երգը ձեռք է բերել չափազանց մեծ ժողովրդականություն Եվրոպայում, հատկապես Բելգիայի ու Ֆրանսիայի տարածքում, որտեղ զբաղեցրել է առաջին հորիզոնականները հիթ-շքերթներում։ Լավագույն հարյուր երգերի ֆրանսիական հիթ-շքերթում երգը մնացել է 37 շաբաթ, բելգիականում՝ 32 շաբաթ։ Շվեյցարիայում երգը հասել է յոթերորդ հորիզոնականին լավագույն հարյուր երգերի հիթ-շքերթում, որում ընդգրկվել է 72 շաբաթ։


== Երգացանկ ==
CD սինգլ
CD մաքսի
12" մաքսի
Թվային ներբեռնում


== Ձայնագրման մասնակիցներ ==
Երգի հեղինակներ՝ Լորան Վուլֆ, Ջերեմի Հիլս, Էրիկ Ռիմա
Կատարող և պրոդյուսեր՝ Լորան Վուլֆ
Վոկալ՝ Էրիկ Քարտեր, Անգգուն
Ստուդիա՝ Wolf Project Studio
Դիզայն՝ csublime.com
Հրատարակչություն՝ ATV / Sony Music Publishing France (Catalog Darkness)


== Հիթ-շքերթներ ==


== Ծանոթագրություններ ==


== Արտաքին հղումներ ==
«No Stress» — երգի տեսահոլովակը
1145

1145 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1145 թվականն է, 
XII դարի 45-րդ տարին։


== Դեպքեր ==


== Ծնունդներ ==


== Մահեր ==
Աբաս Կյուրիկյան, Լոռու թագավոր (1090-1145)
Մուսորկա (Մեծ Յուգի վտակ)

Անվան այլ կիրառումների համար տե՛ս՝ Մուսորկա (այլ կիրառումներ)Մուսորկա (ռուս.՝ Мусорка), գետ Ռուսաստանում, հոսում է Վոլոգդայի մարզում, Չերեպովեցկի շրջանում։ Գետաբերանը տեղակայված է Մեծ Յուգ գետի ձախ ափում՝ 26 կմ հեռավորության վրա։ Գետի երկարությունը 23 կմ է։ Ավազանի տարածքը 98,2 կմ² է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Մոլոգա գետն է։ Գետի գետային ավազանը՝ Վերին Վոլգայից մինչև Կույբիշի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010200412110000009656
Հիդրոլոգիական ուսումնասիրությունների կոդը - 110000965
Ավազանի կոդը - 08.01.02.004
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Փշատ հավաքողը

Փշատ հավաքողը, ՀԽՍՀ վաստակավոր նկարչուհի Արփենիկ Նալբանդյանի 1955 թվականին ստեղծած կտավը։ Նկարի գտնվելու վայրը անհայտ է։
Կտավն ունի 120 սմ բարձրություն, 100 սմ լայնություն, նյութը՝ կտավ, յուղաներկ։


== Նկարագրություն ==
Արփենիկ Նալբանդյանի ստեղծագործություններում 1950-ական թվականներին նկատելի է դառնում նկարչուհու ձգտումը դեպի լակոնիզմը։ Կոմպոզիցիոն կտավներում ֆիգուրների թիվը պակասում է, իսկ գույնը պարզորոշ առնչվում է բովանդակության հետ, դառնում ավելի հնչեղ ու թափանցիկ։ Այս տիպի լավագույն ստեղծագործություններից է Արփենիկ Նալբանդյանի «Փշատ հավաքող կինը» միաֆիգուր կոմպոզիցիան։
«Փշատ հավաքող կինը» մի մեծադիր կտավ է, որտեղ տան հողածածկ կտրին, փշատի կարմրա-ոսկեգույն կույտի մոտ նստած առողջ ու մարմնեղ կինը մաղի մեջ տեսակավորում է բերքը։ Գործով տարված կնոջ կերպարը, թարմ ու հյութեղ կանաչի մուգ բծերը, որ հակադրվում են փշատի կույտի ոսկե-կարմրին, արևով ողողված կտուրի հարթություններին, ազգային ընդգծված երանգ են տալիս կտավին, կենսահաստատ լավատեսությամբ հագեցնում նկարի բովանդակությունը։


== Ծանոթագրություններ ==


== Արտաքին հղումներ ==
Արփենիկ Նալբանդյանի էջը Էդուարդ Իսաբեկյան կայքում(չաշխատող հղում)
Կոմսոմոլսկ (գյուղ, Ուչալինսկի շրջան)

Անվան այլ կիրառումների համար տե՛ս՝ ԿոմսոմոլսկԿոմսոմոլսկ (ռուս.՝ Комсомольск, բաշկիրերեն՝ Комсомольск), գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Բնակչությունը 2000 թվականին գրանցված տվյալներով կազմում էր 541 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մերգե

Մերգե, գյուղ Արևմտյան Հայաստանում, Վանի վիլայեթի Հեքյարիի գավառում։ Գտնվում էր գավառի հարավ-արևմտյան սահմանի մոտ, Տիգրիսի ձախակողմյան Խաբուր վտակի աջակողմյան մի փոքրիկ օժանդակի ափին։
Գյուղից հյուսիս-արևմուտք ձգվում է Թանիդաղ լեռնաշղթան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Տրանսնախագիծ

Տրանսնախագիծ, տրանսպորտային շինարարության նախագծահետազննական ինստիտուտ Երևանում։ Գտնվում է Դավիթ Անհաղթ փողոցում։


== Պատմություն ==
Տրանսպորտային շինարարության հայկական պետական նախագծահետազոտական ինստիտուտը՝ «Հայպետտրանսնախագիծը», հիմնադրվել է 1971 թ. Երևանում։
Ինստիտուտի հիմնական խնդիրներն են եղել Հայաստանի երկաթուղային և ավտոմոբիլային ճանապարհների ցանցի ընդլայնման նախագծերի մշակումը, ինչպես նաև Երևան քաղաքի տրանսպորտային արդյունավետ համակարգի խնդրի լուծումը՝ արագընթաց ռելսային տրանսպորտի կիրառմամբ։
Տրանսնախագիծ ինստիտուտի շենքը նախագծվել է ՀԽՍՀ վաստակավոր ճարտարապետ Գրիգոր Գրիգորյանի կողմից։
Ներկայումս Տրանսնախագիծ ինստիտուտի շենքում են գտնվում SEF International կազմակերպության գլխամասային գրասենյակը, բեռնափոխադրման կազմակերպություններ և կահույքի խանութ։ Մինչև 2013 թ. գործել է Կռունկ միջնակարգ դպրոց-վարժարանը։


== Նախագծեր ==
Ինստիտուտի նախագծերից են՝

Երևան-Սևան ավտոճանապարհ,
Էջմիածին-Արմավիր ավտոճանապարհ,
Մեղրի-Քաջարան ավտոճանապարհ,
Երևան-Արտաշատ ավտոճանապարհ,
Իջևան-Հրազդան երկաթուղի,
Մասիս-Նուռնուս երկաթուղի,
Սևան-Շորժա-Զոդ երկաթուղի,
Երևանի մետրոպոլիտեն,
Մեղրաձորի լեռնանցքը և Իջևան ու Դիլիջան քաղաքները շրջանցող թունելներ,
Երևանի Դավթաշենի կամուրջ,
Մի շարք այլ կամուրջներ։
Հայնախագիծ

Հայնախագիծ բաց բաժնետիրական ընկերություն, ստեղծվել է 1996 թվականին 1955 թվականին հիմնված «Հայպետնախագիծ» պետական գլխային նախագծային ինստիտուտի սեփականաշնորհման գործընթացի արդյունքում և հանդիսանում է վերջինիս իրավահաջորդը։


== Պատմություն ==
«Հայնախագիծը» կոչված է մշակելու քաղաքաշինության ու ճարտարապետաշինարարական օբյեկտների նախագծային փաստաթղթեր։ Այստեղ նախագծվել և իրականացվել են ՀՀ կառավարության № 2 մասնաշենքը, ՀՀ ԳԱԱ-ի նախագահության համալիրը, ԵՊՀ-ի համալիրը, Մեծ եղեռնի հուշահամալիրը, Հրազդան մարզադաշտը, Մարզահամերգային համալիրը և բազմաթիվ այլ կառույցներ Երևանում և Հանրապետության այլ քաղաքներում։
«Հայնախագիծ» ԲԲ ընկերությունը կազմված է վարչական և նախագծային բաժիններից, որոնց մեջ ընդգրկված են 10 ճարտարապետական արվեստանոցներ, 6 կոնստրուկտորական բյուրոներ, 6 ինժեներական բաժիններ, «Նոր շինարարական տեխնոլոգիաների կենտրոնը»։ Ճարտարապետական արվեստանոցները կրում են արվեստանոցի ղեկավարների անունները, որոնք երկար տարիների ստեղծագործական ուղի անցած ու ճանաչված ճարտարապետներ են։


== Ծանոթագրություններ ==


== Արտաքին հղումներ ==
Հայնախագիծ ԲԲԸ
Պոզդնյակովա (գյուղ, Իրկուտսկի շրջան)

Պոզդնյակովա (ռուս.՝ Поздняко́ва), գյուղ Ռուսաստանի Իրկուտսկի մարզի Իրկուտսկի շրջանի կազմում։
Բնակչությունը վերջին գրանցված տվյալներով կազմում էր 100 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վանջիրու Կինյանջուի

Վանջիրու Կինյանջուի (1958, Նայրոբի, Բրիտանական կայսրություն), քենիացի գրող, բանաստեղծ, լրագրող ու կինոռեժիսոր։


== Կյանք ==
Կինյանջուին մագիստրոսի որակավորում է ստացել անգլիական ու գերմանական գրականությունից, որից հետո ֆիլմոգրֆիա ուսումնասիրել Բեռլինի գերմանական ֆիլմերի ու հեռուստատեսության դպրոցում։ 1994 թվականին նկարահանված նրա «Սուրբ ծառի ճակատամարտը» կինոնկարը, որում ներկայացվում է Կիկույու ցեղի ավանդական արժեքների ու ժամանակակից գործելաոճի միջև հայտնված կինը, ֆինանսավորվել ու թողարկվել է գերմանական Birne Film և ֆրանսիական Flamingo Films ընկերությունների կողմից։


== Ֆիլմագրություն ==
Աֆրիկան կանացի անուն է, 2009
Սուրբ ծառի ճակատամարտը, 1994
Սևամորթն արևմտյան աշխարհում, 1992
Հիվանդ թռչունը, 1991


== Ծանոթագրություններ ==


== Արտաքին հղումներ ==
Վանջիրու Կինյանջուի Internet Movie Database կայքում
Բոգդան (գյուղ, Ռախովի շրջան)

Անվան այլ կիրառումների համար տե՛ս՝ Բոգդան (այլ կիրառումներ)Բոգդան (ուկրաիներեն՝ Богдан), գյուղ Ուկրաինայի Անդրկարպատյան մարզի Ռախովի շրջանում։
2001 թվականի տվյալներով Բոգդան գյուղում բնակվում էր 3 364 մարդ։ Բնակավայրը զբաղեցնում է 12,9 կմ² տարածք։ Բնակչության խտությունը կազմում էր 261 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հրուշակային պատերազմ

1860-ական թվականների հակամարտության մասին տե՛ս ֆրանս-մեքսիկական պատերազմըՀրուշակային պատերազմ (իսպ.՝ Guerra de los pasteles, նաև «Ֆրանսիական առաջին ներխուժումը Մեքսիկա»), 1838 թվականին ֆրանսիական զորքերի ներխուժումը Մեքսիկա։
1838 թվականին ֆրանսիացի հրուշակագործ Ռեմոնտելը՝ պնդելով, որ Մեխիկոյում գտնվող իր խանութն ավերվել է 1828 թվականին՝ մեքսիկացի թալանիչ սպաների անկարգությունների ժամանակ, պաշտպանության խնդրանքով դիմեց Ֆրանսիայի թագավոր Լուի Ֆիլիպին։ Պաշտպանելով իր քաղաքացուն՝ Ֆրանսիան 600 հազար պեսո պահանջեց որպես բարոյական վնասի փոխհատուցում։ Այդ գումարը չափազանց մեծ էր՝ ի համեմատ միջին աշխատողի օրական եկամուտի, որը մոտ մեկ պեսո էր։ Ի լրումն այս ամենի՝ Մեքսիկան հայտարարեց միլիոնավոր դոլարների հասնող ֆրանսիական վարկերի պարտավորություններից հրաժարվելու մասին։
Ֆրանսիան պահանջեց վերադարձնել պարտքերը։ Այն բանից հետո, երբ վճարումը չստացվեց, թագավորը Շառլ Բոդենի հրամանատարությամբ նավատորմ ուղարկեց՝ մեքսիկական բոլոր՝ Յուկատանից մինչև Ռիո Գրանդե, նավահանգիստները շրջափակելու, մեքսիկական Սան Խուան դե Ուլուա ամրոցը ռմբակոծելու և Վերակրուս նավահանգիստը գրավելու համար։ Գրեթե ամբողջ մեքսիկական նավատորմը Վերակրուսում գրավվեց մինչ 1838 թվականի դեկտեմբեր։ Մեքսիկան պատերազմ հայտարարեց Ֆրանսիային։
Առևտրական ուղիներից կտրված մեքսիկացիները ներմուծում կատարում էին Տեխասում՝ Կորպուս Քրիստիում, ապա Մեքսիկայում։ Դրա արդյունքում էլ Ֆրանսիան արգելափակեց տեխասյան նավահանգիստները, իսկ Տեխաս Հանրապետության գումարտակը ձեռնամուխ եղավ Կորպուս Քրիստի ծոցի պարեկմանը, որպեսզի խոչընդոտի մեքսիկացի մաքսանենգերի գործունեությանը։ Միացյալ Նահանգները ֆրանսիացիներին օգնության ուղարկեցին «Վուդբերի» երկկայմ առագաստանավը։ Տեխասցիների հետ բանակցություններից հետո Ֆրանսիան խոստացավ չներխուժել Տեխասի հանրապետության տարածք կամ ջրային տարածք։
Մեծ Բրիտանիայի դիվանագիտական միջամտության արդյունքում նախագահ Բուստամանտեն ի վերջո համաձայնեց վճարել պարտքը, և 1839 թվականի մարտի 9-ին ֆրանսիացիները հետ կանչեցին իր ուժերը։


== Գեներալ Սանտա Աննայի մասնակցություն ==
Մեքսիկական կառավարությունը Անտոնիո Լոպես դե Սանտա Աննային վստահեց բանակի հրամանատարությունը և հրամայեց նրան պաշտպանել ազգը ցանկացած եղանակով։ Վերակրուսի մոտ ֆրանսիական արիեգարդի հետ բախման ժամանակ Սանտա Աննան մանրագնդակից վիրավորվեց ձեռքից և ոտքից։ Նրա կոճը կոտրվել էր, և ոտքի մի մասը ստիպված էին հեռացնել։ Նա անդամահատված վերջույթը թաղեց զինվորական պատիվներով։ Այս փաստն իր Նոբելյան դասախոսություններում հիշատակել է Գաբրիել Գարսիա Մարկեսը։


== Ծանոթագրություններ ==


== Գրականություն ==
Nofi A. A. The Alamo and the Texas War for Independence — Da Capo Press — ISBN 0-306-80563-4
Warner M. S. Consise Encyclopedia of Mexico — Fitzroy Dearborn.
Արկադի Շվեցով

Արկադի Դմիտրևիչ Շվեցով (ռուս.՝ Аркадий Дмитриевич Швецов, հունվարի 12 (24), 1892, Նիժնիե Սերգի, Krasnoufimsky Uyezd, Պերմի նահանգ, Ռուսական կայսրություն - մարտի 19, 1953(1953-03-19), Մոսկվա, ԽՍՀՄ), ավիացիոն շարժիչների բնագավառի խորհրդային կոնստրուկտոր, տեխնիկական գիտությունների դոկտոր (1940), ինժեներատեխնիկական ծառայության գեներալ-լեյտենանտ (1948), սոցիալիստական աշխատանքի հերոս (1942)։
Ավարտել է Մոսկվայի բարձրագույն տեխնիկական ուսումնարանը (1921)։ 1934 թվականից՝ ավիամոտորաշինության գործարանի գլխավոր կոնստրուկտոր, 1926 թվականին՝ «Պո-2» (Ու-2), «Սիր-6», «ՈւՏ-2», «Յակ-18» և այլ ինքնաթիռների համար մշակել է օդային հովացմամբ խորհրդային առաջին սերիական Մ-11 ավիաշարժիչը։ 1940-ական թվականներին ԱՇ ընտանիքի ինքնաթիռների համար ստեղծել է օդային հովացմամբ մխոցավոր աստղանման շարժիչներ։ Համարվում է օդային հովացմամբ շարժիչների կոնստրուկտորների դպրոցի ստեղծողը։ 
Եղել է նաև ԽՍՀՄ II-III գումարումների Գերագույն սովետի դեպուտատ։ ԽՍՀՄ պետական մրցանակներ (1942, 1943, 1946, 1948)։ Պարգևատրվել է Լենինի 5 շքանշանով։


== Ծանոթագրություններ ==
X-55 (ԱԹՍ)

X-55, հայկական անօդաչու թռչող սարք (ԱԹՍ), որը ներառված է Հայաստանի զինված ուժերի սպառազինության մեջ։


== Պատմություն ==
X-55 անօթաչու թռչող սարքի նախագծման աշխատանքները սկսվել են 2012 թվականին Հայաստանի ինժեներների կողմից։ ԱԹՍ-ի նախնական տարբերակը ստեղծվել է հայկական Կռունկի կառուցվածքի հիման վրա։ Ի տարբերություն Կռունկ ԱԹՍ-ի, որը նախատեսված է բացառապես ռազմական նպատակների համար՝ X-55-ը կարող է կիրառվել և՛ ռազմական, և՛ քաղաքացիական նպատակներով։ Թռչող սարքի առաջին մարտական փորձարկումները տեղի են ունեցել 2014 թվականին։ 
X-55 ԱԹՍ-ն ներկայացվել է Հայաստանի ռազմաարդյունաբերական արտադրանքի ցուցահանդեսին 2015 թվականի մարտի 23-ին։ 2018 թվականի դրությամբ այն հանդիսանում 1 հայկական արտադրության չորս ԱԹՍ-ներից մեկը, որը ստեղծվել է երկրի ռազմաարդյունաբերության կողմից։ Մյուս երեք ԱԹՍ-ներն են՝ Կռունկը, Բազեն, Ազնիվ։
X-55-ի արձակման և վայրէջքի հնարավորությունները Կռունկի համեմատ առավելություն են հաղորդում նշյալ ԱԹՍ-ին։ Կռունկի արձակման համար անհրաժեշտ է թռիչքուղի։ X-55 կարող է թռիչքներ իրականացնել բարձր հարթություններում։ 
Ընդունված է այս մոդելը համարել քիչ տեսանելի, ինչը պակաս կարևոր չէ ռազմական նշանակությամբ օգտագործելիս։ Այն աշխատում է ներքին այրման շարժիչով, ինչը ԱԹՍ-ին դարձնում է առավել ապահով և արդյունավետ՝ համեմատ էլեկտրական շարժիչով ԱԹՍ-ների։ Տվյալ մոդելի առավելագույն թռիչքային բարձրությունը 4500 մետր է։ Այդ ցուցանիշը X-55-ին հնարավորություն է տալիս իրականացնել իր առջև դրված հետախուզական գրեթե բոլոր առաջադրանքները։ Դիտարկման և հետախուզական աշխատանքների համար X-55 սարքի վրա տեղադրված է պտուտահաստոցային տեսախցիկ, ինչը հնարավորություն է տալիս անմիջապես հեռակառավարման վահանակում ստանալ հստակ պատկերներ։ 
Անօդաչու թռչող սարքի թռիչքային առավելագույն հեռավորությունը 320 կմ է։ Իրանի երկարությունը 1 մետր 88 սմ է, իսկ թևերի բացվածքի երկարությունը՝ 2 մետր 62 սմ։


== Շահագործողներ ==
 Հայաստան
 Արցախ


== Տես նաև ==
Կռունկ
Բազե
Ազնիվ


== Ծանոթագրություններ ==
Գրանիշ

Գրանիշ, գրողների, գրականագետների, հրատարակիչների և թարգմանիչների գրական բաց համայնք, որի նպատակն է հայ և հայերեն գրականության տարածումը, հայ ժամանակակից գրողների հանրահռչակումը, խոսքի ազատության և հեղինակային իրավունքի պաշտպանությունը, գրական շուկայի կայացումը Հայաստանում։


== Պատմություն ==
Ստեղծվել է 2009 թվականին Երևանում` մի խումբ երիտասարդ գրական գործիչների կողմից։ Գրանիշը հայ ժամանակակից գրականության ամենամեծ առցանց հավաքածուն է։
Գրանիշը շահույթ չհետապնդող նախագիծ է։ Հեղինակները կայքում հրապարակվելու համար չեն վճարում և չեն վճարվում։ Հեղինակներն ու թարգմանիչներն անհատույց Գրանիշին են տրամադրում իրենց աշխատանքները հարապարակման և տարածման համար, ինչը նպաստում է հայաստանյան գրական կյանքի աշխուժացմանն ու գրական շուկայի կայացմանը։
Գրանիշում  հրապարակված է հայ ժամանակակից հեղինակների լավագույն գործերի ամենամեծ հավաքածուն, արտասահմանյան գրականության անտիպ թարգմանությունների պարբերական հրապարակումները, գրականության և գրական դաշտի վերլուծություններ, ակնարկներ, էսսեներ, նորություններ։


== Գրանիշ գրական հանդես ==
Հայերեն գրական, անկախ հանդես, հրատարակվում է «Գրանիշ» գրական ակումբի կողմից 2011 թվականից։ Հանդեսը կազմվում և հրատարակության է պատրաստվում խմբագրական խորհրդի կողմից։ Հանդեսը լույս է տեսնում թեմատիկ համարներով՝ մեկ թեմատիկ ամբողջացման մեջ ընդգրկելով հայ ժամանակակից և դասական հեղինակաների ստեղծագործություններ ու արտասահմանյան հեղինակների թարգմանություններ։ Հանդեսի յուրաքանչյուր համար մի առանձին գրական նախագիծ է։


== Համագործակցություն ==
Գրանիշը համագործակցում է Հայաստանի Ազգային գրադարանի, Գրեթերթ գրական երիտասարդական թերթի, Անտարես հրատարակչության, Լիտոպեդիա բանասիրության հանրագիտարանի, Արցախի գրողների միության, Վրաստանի գրողների տան, Կավկասիոն գրական ակումբի (Վրաստան, Բաթումի), Հայաստանում Բրիտանական խորհրդի, Հայաստանի հանրային ռադիոյի «Վերնատուն» ռադիոծրագրի, Բյուրոկրատ գրախանութի, «ԱրտԲրիջ» գրախանութ-սրճարանի, 1-ին հայկական գրական գործակալութան և այլ կազմակերպությունների հետ։


== Ծանոթագրություններ ==


== Արտաքին հղումներ ==
Պաշտոնական կայքը
Վարուժան Օլքինյան

Վարուժան Գևորգի Օլքինյան (հոկտեմբերի 22, 1947(1947-10-22), Երևան, Հայկական ԽՍՀ, ԽՍՀՄ), հայ հաղորդավար, մեկնաբան, ՀՀ վաստակավոր լրագրող (2006)։


== Կենսագրություն ==
Վարուժան Օլքինյանը ծնվել է 1947 թվականի հոկտեմբերի 22-ին, Երևանում։ 1971 թվականից աշխատել է Հայաստանի Ազգային ռադիոյում, հեռուստաընկերությունում։ 1970-ականների սկզբին 2 տարի աշխատել է «Արմենպրես» լրատվական գործակալությունում։ Հայաստանի Հանրային ռադիոյով վարում է «Ռադիոլուր» լրատական ծրագիրը։ Դասավանդում է Խաչատուր Աբովյանի անվան մանկավարժական համալսարանի Հեռուստառադիոլրագրության ամբիոնում։ 2013 թվականին Վարուժան Օլքինյանի մասնակցությամբ ստեղծվել է Գրիգոր Նարեկացու «Մատյան ողբերգության» պոեմի աուդիոտարբերակը՝ ձայնասկավառակի տեսքով։


== Պարգևներ ==
ՀՀ վաստակավոր լրագրող, 2006


== Ծանոթագրություններ ==


== Արտաքին հղումներ ==
Վարուժան Օլքինյանի կենսագրությունը AV Production կայքում
Դետանդեր

Դետանդեր (ֆր.՝ detendre-թուլացնել), գազը սառեցնող մեքենա, գործում է նրա ադիաբատ ընդարձակման հաշվին, որի հետևանքով կատարվում է արտաքին աշխատանք։ Դետանդերը հակառակ կոմպրեսորի, ընդարձակիչ մեքենա է, հիմնականում օգտագործվում է սառնություն ստանալու համար։ Կիրառվում է նաև գազերի խոր հովացման և հեղուկացման մեթոդով գազային խառնուրդները տարանջատող տեղակայանքներում և օդաորակավորիչ համակարգերում։ Մխոցավոր դետանդերները ծավալային պարբերական գործողության մեքենաներ են, որոնցում սեղմված գազի ընդարձակման դեպքում նրա պոտենցիալ էներգիան փոխարկվում է արտաքին աշխատանքի։ Լինում են ուղղաձիգ և հորիզոնական, միայն բազմաշարք։ Հիմնականում կիրառվում են բարձր (15-20 Մն/մ²) և միջին (2-8 Մն/մ²) ճնշման սառնարանային ցիկլերով տեղակայանքներում՝ գազի չափավոր ծավալային ծախսերի դեպքում։ Տուրբանդետանդերներն անընդհատ գործողության թիակավոր մեքենաներ են, որոնցում հոսքն անցնում է ծայրափողակներով և ռոտորի պտտվող թիակների համակարգի փողով։ Առաջինում պոտենցիալ էներգիայի մի մասը փոխարկվում է կինետիկ էներգիայի, իսկ երկրորդում հոսքի էներգիան փոխարկվում է մեխանիկական աշխատանքի։ Կախված հոսքի շարժման ուղղությունից՝ լինում են կենտրոնաձիգ, կենտրոնախույս և առանցքային, ըստ ծայրափողակներում գազի ընդարձակման աստիճանի՝ ակտիվ ու ռեակտիվ, ըստ ընդարձակման աստիճանների թվի՝ միայն բազմաստիճան։ Տուրբադետանդերները հիմնականում կիրառվում են ցածր ճնշման (0,4-0,8 Մն/մ²) սառնարանային ցիկլերով տեղակայանքներում՝ գազի զգալի ծավալային ծախսերի (40-4000 մ³/ժ) համար։
Չուրտան (գյուղ, Ստերլիտամակսկի շրջան)

Չուրտան (ռուս.՝ Чуртан, բաշկիրերեն՝ Суртан), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 510 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բրիթանի Քարեն

Բրիթանի Քարեն (անգլ.՝ Brittany Curran, հունիսի 2, 1990(1990-06-02), Վեյմուտ, Նորֆոլկ շրջան, Մասաչուսեթս, ԱՄՆ), ամերիկացի դերասանուհի։ Առավել հայտնի է «Միջին տարիքի տղամարդիկ» (Լյուսի Թրենելի) «Սոցիոպատ» (Ֆիբի Դեյլի) հեռուստասերիալների դերերով։


== Կյանք և կարիերա ==
Քարենը ծնվել է Ուեյմուտում՝ Մասաչուսեթս նահանգում, սակայն նաև ապրել է այդ նահանգի այլ շրջաններում, այդ թվում՝ Էյվոնում, Մարստոնս Միլեյում, Հայեմեում և Քեյփ-Քոդում։ Երեխա ժամանակվանից նա մասնակցել է ներկայացումներին, հաճախել է բալետի, ջազի, չեչոտկայի և ջութակի, ինչպես նաև մասնակցություն է ունեցել ամառային թատրոնում։
2001 թվականին տասնմեկ տարեկան հասակում կայացել է նրա դերասանական առաջնաելույթը էկրանին՝ «Խելագար հեռուստատեսություն» սկետչ-շոուի էպիզոդներից մեկում։ Նա  հյուրի դերեր է ունեցել «Դրեյք և Ջոշ», «Ամեն ինչ թիփ թոփ կամ Զակի և Քոդիի կյանքը», «Ամեն ինչ թիփ թոփ կամ կյանքը տախտակամածի վրա», «Ուրվականների հետ խոսողը», «Մտածել ինչպես հանցագործ» և «Երիտասարդ և համարձակ» հեռուստասերիալներում։
2009 թվականին Քարենը ստացել է դեր TNT հեռուստաալիքի «Միջին տարիքի տղամարդիկ» կատակերգության հիմնական կազմում։ Նա կատարել է Լյուսի Թրանելի՝ գլխավոր դերակատարի՝ Ջո Թրանելի դստեր դերը, որը կատարում էր Ռեյ Ռոմանոն։ 2011 թվականին այդ դերի համար առաջադրվել է «Երիտասարդ դերասան» մրցանակին՝  կատակերգական կամ դրամատիկական հեռուստասերիալի երկրորդ պլանի լավագույն կանացի դերի համար։ 2011 թվականին երկու եթերաշրջանից հետո շոուն փակվել է։
Քարենի անունը հայտնվել է նաև «13-ից 30», «Աքիլի փորձությունները», «Ուրվական ժամ․ մի մտածիր այդ մասին», «Ուրվականներից առևանգվածը»,«Օրինական Շիկահեր» և «Հարգելի սպիտակ մարդիկ»։ 2012 թվականին նա ստացել է դեր ռեժիսոր Մարկուս Նիսպելի «Ռեվերս 666» ֆիլմում։ 2013-2014 թվականներին նա ABC Family-ի «Սոցիոպատ» հեռուստասերիալում ունեցել է երկրորդական դեր։


== Ֆիլմագրություն ==


=== Կինո ===


=== Հեռուստատեսություն ===


== Ծանոթագրություններ ==


== Արտաքին հղումներ ==
Պաշտոնական կայք Archived 2020-10-20 at the Wayback Machine.(անգլ.)
Սեթ Քարի

Սեթ Էդհեմ Քարի (անգլ.՝ Seth Adham Curry, օգոստոսի 23, 1990(1990-08-23), Շառլոթ, Հյուսիսային Կարոլինա, ԱՄՆ), ամերիկացի պրոֆեսիոնալ բասկետբոլիստ, պաշտպան։ Հանդես է գալիս Բասկետբոլի ազգային ասոցիացիայի (NBA) «Սակրամենտո Քինգս» ակումբում։
NBA-ի նախկին բասկետբոլիստ Դել Քարիի որդին է և ներկայիս բասկետբոլիստ Ստեֆեն Քարիի կրտսեր եղբայրը։


== Արտաքին հղումներ ==
Էջը NBA.com կայքում(անգլ.)
Ռեալիզմ (այլ կիրառումներ)

Ռեալիզմ (ֆր.՝ réalisme, լատ.՝ reālis «իրական», լատ.՝ rēs «իր» բառերից), մեթոդ ու ոճ արվեստում ու գրականության մեջ, ինչպես նաև փիլիսոփայական ուսմունք, որի համաձայն՝ տեսանելի աշխարհի իրերը գոյություն ունեն մարդու ընկալումից ու գիտակցությունից անկախ։

Ռեալիզմ (կերպարվեստ)
Ռեալիզմ (փիլիսոփայություն)
Ռեալիզմ (գրականություն)
Ռոելա

Ռոելա (էստ․՝ Roela), գյուղական ավան Էստոնիայի Լյաենե-Վիրումաա նահանգի Վիննի շրջանում։
2011 թվականի տվյալներով գյուղական ավանում բնակվում էր 484 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Ալիջա (այլ կիրառումներ)

Ալիջա, կարող է վերաբերել՝

Ալիջա - գյուղ Արևմտյան Հայաստանում, Վանի վիլայեթի Հեքյարիի գավառում
Ալիջա - գետակ Արաքսի ավազանում
Վինիկի (այլ կիրառումներ)

Վինիկի, կարող է վերաբերել՝

Վինիկի - գյուղ, Ուկրաինայի Խարկովի մարզի Նովովոդոլաժսկի շրջանում
Վինիկի - գյուղ, Ուկրաինայի Պոլտավայի մարզի Կոզելշչինայի շրջանում
Վինիկի - քաղաք, Ուկրաինայի Լվովի մարզի Լվովի քաղաքային խորհրդում
Միջուկային աստղաֆիզիկա

1965 թվականին ռելիկտային ճառագայթման  հայտնաբերումը հենք հանդիսացավ նոր տեսության զարգացմանը։ Այս ճառագայթումը, ըստ ինտենսիվության, համապատասխանում էր 3 K ջերմաստիճան ունեցող բացարձակ սև մարմնի ջերմային ճառագայթմանը։ Դոպլերի կարմիր շեղմամբ տրվող բացատրությունը բերում է Տիեզերքի ընդարձակվող մոդելին։ Այսինքն սկզբում եղել է շատ մեծ խտությամբ գերխիտ նյութ, որը պայթյունի հետևանքով դուրս է մղվել և շարունակվում է տարածվել կենտրոնից դուրս գնացող արագությամբ։
Որոշ գիտնականներ Տիեզերքի զարգացումը ներկայացնում են իրար հաջորդող 4 փուլով․


=== 1․ Հադրոնային ժամանակաշրջան։ ===
Տևել է 
  
    
      
        
          10
          
            −
            4
          
        
      
    
    {\displaystyle 10^{-4}}
  վրկ․։ Նյութի խտությունն ավելին է քան միջուկային նյութի խտությունը 
  
    
      
        −
        
          10
          
            15
          
        
      
    
    {\displaystyle -10^{15}}
  գ/սմ
  
    
      
        
          
          
            3
          
        
      
    
    {\displaystyle ^{3}}
   և ջերմաստիճանը ավելին քան 1 ԳէՎ։ Այսպիսի սև մարմնի ճառագայթումն իրենից ներկայացնում է հադրոններ, լեպտոններ և ֆոտոններ։
Այս ժամանակաշրջանի վերջում խտությունը համեմատական  է միջուկային նյութի խտությանը։


=== 2․ Լեպտոնային ժամանակաշրջան։ ===
Ջերմաստիճանը 100 ՄէՎ-ից ցածր է։ Այս դեպքում բացարձակ սև մարմնի ճառագայթման  ժամանակ հադրոններ չեն կարող ծնվել։ Ճառագայթումը հիմնականում կազմված է լեպտոններից և γ քվանտներից։
Նյութի խտությունն այս շրջանի վերջում դառնում է  
  
    
      
        
          10
          
            4
          
        
      
    
    {\displaystyle 10^{4}}
  գ/սմ
  
    
      
        
          
          
            3
          
        
      
    
    {\displaystyle ^{3}}
  ։


=== 3․ Ռադիացիոն ժամանակաշրջան։ ===
Ջերմաստիճանը 1ՄէՎ-ից ցածր է։ Չնայած, այն բանին, որլեպտոնները գոյություն ունեն, միևնույն է ինքնուրույն չեն կարող ծնվել սև մարմնի ճառագայթման ճամանակ։ Այս ժամանակահատվածում ճառագայթումը հիմնականում կազմված է ֆոտոններից և տևում է այնքան, մինչև ֆոտոնային ճառագայթումը կատարվում է նյութից անկախ։


=== 4․Աստղային ժամանակաշրջան։ ===
Նյութի խտությունը դառնում է ավելի մեծ քան ճառագայթման խտությունը։ Այն մեծանում է Տիեզերքի մեծացմանը զուգընթաց։ Այն շարունակվում է մինչ օրս։
Ներկայումս նյութի խտությունն է՝  
  
    
      
        
          10
          
            −
            30
          
        
      
    
    {\displaystyle 10^{-30}}
  գ/սմ
  
    
      
        
          
          
            3
          
        
      
    
    {\displaystyle ^{3}}
   և ջերմաստիճանը՝ T=3 K:


====== Ծանոթագրություններ ======
Կրասնի Ֆարս

Կրասնի Ֆարս (ռուս.՝ Красный Фарс, ադըղե.՝ Фэрзэ Плъыжь), խուտոր Ռուսաստանի Դաշնության Ադըղեայի Հանրապետության Կոշեխաբլի շրջանի կազմում։


== Բնակչություն ==
Բնակչության թիվը կազմում է 140 (2019) մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պիետրանիկո

Պիետրանիկո  (իտալերեն՝ Pietranico), կոմունա Իտալիայում, գտնվում է Աբրուցո մարզում՝ Պեսկարա գավառում։
Բնակչությունը կազմում է 582 մարդ, բնակչության խտությունը կազմում է 43 մարդ/կմ²։ Զբաղեցնում է 14 կմ² մակերես։ Փոստային ինդեքս՝ 65020, հեռախոսային կոդ՝ 085:


== Ժողովրդագրություն ==


== Կոմունայի վարչակազմ ==
հեռախոս։ 085 8884795


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Աստերոիդների ցանկ (241301-241400)

Աստերոիդների ցանկ (241201-241300)  • Աստերոիդների ցանկ  • Աստերոիդների ցանկ (241401-241500)
 Աստերոիդների ցանկ (241201-241300)  • Աստերոիդների ցանկ  • Աստերոիդների ցանկ (241401-241500)
Սոսնովկա (գյուղ, Սլավուտայի շրջան)

Անվան այլ կիրառումների համար տե՛ս՝ ՍոսնովկաՍոսնովկա (ուկրաիներեն՝ Соснівка), գյուղ Ուկրաինայի Խմելնիցկիի մարզի Սլավուտայի շրջանում։
2001 թվականի տվյալներով Սոսնովկա գյուղում բնակվում էր 213 մարդ։ Բնակավայրը զբաղեցնում է 0,86 կմ² տարածք։ Բնակչության խտությունը կազմում էր 247,67 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օմելասից հեռացողները

«Օմելասից հեռացողները»  (անգլ.՝ The Ones Who Walk Away from Omelas, բառացի թարգմանաբար՝ նրանք, ովքեր լքում են Օմելասը), Ուրսուլա Կրյոբեր Լե Գուինի պատմվածք-առակը։


== Հրատարակում և մրցանակներ ==
Պատմվածքը մտնում է «Քամու տասներկու ռումբ» հավաքածուի և մի քանի անթոլոգիաների մեջ։ Ստեղծագործությանը շնորհվել է «Հյուգոյի մրցանակ»՝ որպես լավագույն պատմվածք (1974 թվական)։ «Օմելասից հեռացողները» դասվում է Ուրսուլայի Հայնյան շարքին։


== Թեմա ==
Հեղինակն իր առաջաբանում պատմվածքը համարում է որպես հոգեբանական միֆ, որի կենտրոնական գաղափարը «քավության նոխազի» թեման է. սրա տակ պետք է խորհդածել այն գնի մասին, որը մարդիկ պատրաստ են վճարել իրենց բարեկեցիկ գոյության համար։
Առակը բարձրացնում է հավերժական խնդիրներից մեկը․ արդարացվա՞ծ է այն հասարակության գոյությունը, որում համագոյակցում են նրանք, ովքեր հայտնվել են կյանքի հետնաբեմում, և բարեկեցիկ մեծամասնությունը, ովքեր հպարտանում են մյուսների հանդեպ կարեկցանքի փայլով։ Այս թեման հնչել է նաև Դոստաևսկու «Կարամազով եղբայրներ» վեպում, ինչպես նաև Վիլյամ Ջեյմսի «Բարոյականության փիլիսոփայություն և բարոյական կյանք» վեպի մեջ։


== Սյուժե ==
Սյուժեն, որպես այդպիսին, բացակայում է։ Առակն իրենից ներկայացնում է Օմելաս քաղաքի երջանիկ կյանքի նկարագրությունը։ Այս քաղաքի բարեկեցությունը ինչ-որ առեղծվածային կերպով պայմանավորված է ոմն երեխայի կյանքով, որը ձգտում էր գոյությունը պահպանել մի մութ նկուղում՝ լիակատար միայնության մեջ։ Ոչ ոք չի համարձակվում փոխել այդ երեխայի կյանքը, կամ նույնիսկ այցելել նրան՝ մխիթարելու համար, քանի որ այդ դեպքում ամբողջ քաղաքի երջանկությունը հօդս կցնդի։ Ընդ որում բոլորը գիտեն այդ երեխայի մասին։ Շատերը շարունակում են վայելել կյանքը, չնայած դժբախտ կյանքի մասին հիշողությունները թունավորում են նրանց գոյությունը։ Նրանք փորձում են գտնել այդ ամենին համակերպվելու պատճառները։ Բայց կան նրանք, ովքեր գտնում են իրենց մեջ ուժ՝ այդ ամենին մերժելու համար, այդ հենց նրանք են, ովքեր լքում են Օմելասը։


== Ծանոթագրություններ ==


== Արտաքին հղումներ ==
Те, кто покидают Омелас
Сайт поклонников творчества У. К. Ле Гуин
Նավային համակարգեր

Նավային համակարգեր, խողովակաշարերի, ամրանի, մեխանիզմների, սարքերի և հարմարանքների համախումբ, որն ապահովում է նավի վրա հեղուկի, գազի և գոլորշու տեղափոխումը։ Ըստ նշանակման նավային համակարգերը լինում են չորացման, բալաստային, ջրհոսման, ջեռուցման և տնտեսական. շոգեմատակարարման, օդափոխման, սառնարանային, սեղմված օդի և այլն։ Նավային համակարգերի մեխանիզմները գործարկվում են նավի օժանդակ կամ գլխավոր էներգետիկական տեղակայանքների միջոցով։ Նավի վրա գործում են ընդամենը 80 նավային համակարգեր։
Կուզնեցովսկի (այլ կիրառումներ)

Կուզնեցովսկի, կարող է վերաբերել՝

Կուզնեցովսկի - գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Կուզնեցովսկի - խուտոր Ռուսաստանի Բաշկորտոստան հանրապետության Կույուրգազինսկի շրջանի կազմում։
Ստոխաստիկ երկրաչափություն

Ստոխաստիկ երկրաչափություն, ժամանակակից մաթեմատիկայի ճյուղ, հետազոտում է հավանականությունների տեսության և երկրաչափության փոխհարաբերությունները։ Ստոխաստիկ երկրաչափությունը ստեղծվել և զարգացել է դասական երկրաչափական հավանականությունների տեսության և ինտեգրալ երկրաչափության խնդիրների դիտարկումով, երբ վերջիններս սկսեցին հետազոտվել պատահական պրոցեսների տեսության եղանակներով։ Ստոխաստիկ երկրաչափության արդյունքները վերաբերում են այսպես կոչված երկրաչափական պրոցեսներին, որոնք են որպես կետային պրոցեսներ համապատասխան բազմաձևությունների վրա։ Այսպես, էվկլիդեսյան հարթության վրա ուղիղների պրոցեսները սահվանվում են որպես կետային պրոցեսներ Մյոբիուսի թերթի վրա (կամ մեկ կետ հեռացրած ոչ էվկլիդեսյան էլիպտիկ հարթության վրա)։ Ընդհանուր խնդիրներից է տարբեր խմբերի նկատմամբ ինվարիանտ երկրաչափական պրոցեսների հատկությունների հետազոտումը։ Դիտարկվում են նաև երկրաչափական պրոցեսներին վերաբերող տարածական խնդիրներ, երկրաչափական պրոցեսներում տարրերի տարբեր «տիպական» համախմբությունների վիճակագրական նկարագրման և այլ խնդիրներ։
Cessna 180 Skywagon

Cessna 180 Skywagon (անգլ.՝ Cessna 180), թեթև ինքնաթիռ։ Առաջին այդպիսի ինքնաթիռը չվերթ կատարեց 1952 թվականին։ Ընկերությունը պատրաստված է «Սեսսնա»-ի կողմից։ Ընդհանուր առմամբ պատրաստվել է 6193 ինքնաթիռ։


== Օդանավի տեխնիկական բնութագիրը ==


=== Տեխնիկական բնութագիրը ===
Անձնակազմ՝ 1 մարդ
Ուղևորների տարողություն՝ 3 ուղևոր
Երկարություն՝ 7,98 մ
Թևերի բացվածքը՝ 10,98 մ
Բարձրություն՝ 2,29 մ
Թևի տարածքը՝ 16,2 մ²
Թևի պրոֆիլը՝ NACA 2412
Դատարկ կշիռ՝ 690 կգ
Առավելագույն քաշը՝ 1 158 կգ
Շարժիչ՝ 1× մխոց Continental O-470-A
Հզորություն։ 1 × 225 hp (170 կՎտ)


=== Թռիչքի բնութագիրը ===
Առավելագույն արագություն՝ 944 կմ/ժ օդում 6858 մ
Կայունության արագություն՝ 895 կմ/ժ օդում 10670 մ
Գործնական տեսականին՝ 6518 կմ
Գործնական առաստաղ՝ 12 500 մ
Բարձրանալու մակարդակը՝ 5.8 մ/վ


== Աղբյուրներ ==
http://www.tutu.ru/avia/plane/af49f8 Archived 2007-11-01 at the Wayback Machine.
Ագնես Ջոաքիմ

Ագնես Ջոաքիմ (Աշխեն Հովակիմյան) ապրիլի 7, 1854(1854-04-07), Սինգապուր - հուլիսի 2, 1899(1899-07-02), Սինգապուր), հայկական ծագումով անգլիացի և սինգապուրցի գիտնական-այգեգործ։ Ստացել է խոլորձի «Միսս Ջոաքիմի Վանդա» հանրահայտ տեսակը, որը համարվում է Սինգապուրի խորհրդանիշը։


== Կենսագրություն ==
Ագնեսը ծնվել է Սինգապուրում, 1854 թվականի ապրիլի 7-ին, Բարսեղ և Ուրելիա Ջոաքիմների (Հովակիմյաններ) հարուստ ընտանիքում։ Նրանք ունեին տասնմեկ երեխա. Ագնեսը դուստրերից ավագն էր և ընտանիքի երկրորդ երեխան։ Ագնեսի հայրը՝ Բարսեղը, եղել է առևտրային գործակալ Սինգապուրում։ Նա եղել է հայտնի բարեգործ, ունեցել է զգալի սեփականություն և ներդրումներ, որոնք, 1872 թվականին նրա հանկարծակի մահից հետո, անցան ամբողջ ընտանիքին։ Մայրը՝ Ուրելիան, զբաղվել է այգեգործությամբ։ Ագնեսի մորական պապը՝ Եսայի Զաքարիան, եղել է Սինգապուրի առևտրային պալատի առաջին անդամներից մեկը, ինչպես նաև տեղի հայ համայնքի ղեկավարը։

Ագնեսը, ինչպես և նրա մայրը, հետաքրքրվում էր այգեգործությամբ և եղել է հայ համայնքի ակտիվ անդամ։ Նա խոլորձներ էր աճեցնում Tanjong pagar-ի իրենց ընտանեկան կալվածքի այգում։ Ամեն տարի մասնակցելով ծաղկի ցուցահանդեսների՝ Ագնեսը հավաքել էր պարգևների տպավորիչ հավաքածու։ Ընդամենը 1893-1895 թվականներին սինգապուրյան ամենամյա երեք ցուցահանդեսներում նա ընդհանուր առմամբ նվաճել է քսանյոթ առաջին և տասնհինգ երկրորդ մրցանակ։ Իսկ փառքի Ագնեսն արժանացավ 1899 թվականին, երբ ծաղկի ցուցահանդեսում ներկայացրեց իր աճեցրած այն խոլորձը, որը հետագայում ստացավ ստեղծողի անունը՝ «Միսս Ջոաքիմի Վանդա»։
1947 թվականին այդ ծաղիկն ընտրվեց երկրի Առաջադիմական կուսակցության խորհրդանիշ, իսկ 1981 թվականին՝ ազգային ծաղիկ, ողջ Սինգապուրի խորհրդանիշ։

Նույն 1899 թվականին, պարգևատրման արարողությունից երեք ամիս անց մահացավ քաղցկեղից տառապող Ագնեսը։ Նա թաղված է եղել Bukit Timah գերեզմանոցում, իսկ XX դարի կեսերին նրա գերեզմանաքարը թաղման վայրից տեղափոխվեց հայկական Սուրբ Գրիգոր Լուսավորիչ եկեղեցու բակ։


== Ծանոթագրություններ ==
Կլինովոե (գյուղ, Կոնստանտինովսկի շրջան)

Անվան այլ կիրառումների համար տե՛ս՝ ԿլինովոեԿլինովոե (ուկրաիներեն՝ Клинове), գյուղ Ուկրաինայի Դոնեցկի մարզի Կոնստանտինովսկիում։
2001 թվականի տվյալներով Կլինովոե գյուղում բնակվում էր 30 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աերոֆլոտ

Աերոֆլոտ՝ Ռուսաստանի խոշորագույն ավիաընկերություններից մեկը, որի գրասենյակը գտնվում է Մոսկվայում։ 2022 թվականի հունվարի դրությամբ Աերոֆլոտը թռիչքներ է իրականացրել աշխարհի 52 երկրների շուրջ 146 ուղղություններով։ «Աերոֆլոտ»-ը 2006 թվականին ավիաընկերությունը դաշինք է կնքել SkyTeam-ի հետ։ Ավիաընկերությունը ունի դուստր ավիաընկերություններ՝ Rossiya Airlines և Դոնավիա։ 2013 թվականին ավիաընկերությունը տեղափոխել է ավելի քան 32,3 մլն ուղևոր։ 2014 թվականին ավիաընկերությունը SkyTeam-ի կողմից ճանաչվել է լավագույն ավիաընկերությունը ողջ Արևելյան Եվրոպայում։ Աերոֆլոտը 2019 թվականի առաջին եռամսյակում ստացել է շուրջ 140 միլիոն եվրո զուտ շահույթ։


=== Նավատորմիղ ===


== Երթուղական ցանց ==
2018 թվականի հունիս ամսվա դրությամբ՝ 


== Ծանոթագրություններ ==


== Արտաքին հղումներ ==
Պաշտոնական կայք
Սեյմարե

Սեյմարե (պարսկերեն՝ سیمره [simareh]), Իրանի արևմտյան գետերից մեկը։ Քարխեի վտակներից մեկը, երկարությունը՝ 417 կմ, ակունքի բարձրությունը՝ 1218 մ, գետաբերանը՝ 520 մ։
Սեյմարեն սկիզբ է առնում Իրանի հյուսիս-արևմուտքի ձյունոտ բարձունքներից և, հոսելով Դարեհ շահր և Շիրվան քաղաքային օկրուգներով, Գավմիշան կամրջից քիչ հեռու թափվում է Կաշկան գետը՝ առաջացնելով Քարխե գետը։
Սեյմարե գետը առաջանում է երկու գետերի միախառնումից՝ Գամասիաբ գետի, որը սկիզբ է առնում Լոռեսթան նահանգի Գարին և Համադան նահանգի Նախավարդ լեռներից և Կարասու գետի, որը սկիզբ է առնում Ալվանդ լեռից։
Սեյմարե գետը Լոռեսթան նահանգի ամենակարևոր, խոշոր և ջրառատ գետն է։
Արաբներն այս շրջանն անվանել են Սեյմարե, գետի անունը գալիս է այստեղից։ Սկզբնապես այս տեղանքը անվանել են Մեհրգանկադե, իսկ գետը հայտնի է եղել որպես Ավկանի կամ Խավասպ։ Հետագայում արաբները փոխել են անվանումը, որը և պահպանվել է մինչ օրս։ 


== Աշխարհագրական տեղեկություններ ==
Սկիզբ է առնում Քերմանշահի նահանգում Գամասիաբայի և Կարասուի միախառնումից, նահանգի վարչական կենտրոնի հարավ-արևելյան հատվածից։ Այնուհետև, Կարասուի հետ միանալուց և Քերմանշահ հարթավայրը ոռոգելուց հետո, Քերմանշահ և Լոռեսթան նահանգերում գետին միանում են Դերե Գանջուվան, Միյանուկխ, Բեդավեր, Գոմբեդռուդ, Դենլի, Ջեզմանռուդ վտակները։ Այս տեղանքում Սեյմարե գետի հունը խորն է ու քարքարոտ, այն շարունակում է իր ճանապարհը Քեբիր-Կուխ լեռնաշղթային ստորոտով։ Այնուհետև նրա մեջ թափվում են Կաշկան, Զալ, Գազալռուդ, Խարվ, Խորեմաբադ վտակները, ապա ՝ հայտնվում է խորը կիրճում, իսկ հունը նեղանում է։ «Պոլ է թանգ» կամրջի մոտ գետն առաջացնում է 43 մ բարձրությամբ և 3 մ լայնությամբ ջրվեժ։ Այնուհետև, շարունակելով իր հոսքը, գետն անցնում է Իլամ օսթանով, որից հետո ընդունում է Չենարե, Աբե Շիրվան, Աբե Սաիխ, Թանգե Էշուդեր վտակները և հոսում Խուզեստանյան հովտով։ Միախառնվելով Քեշգանռուդի հետ առաջացնում է Քարխե գետը։


== Ծանոթագրություններ ==


== Աղբյուրներ ==
Marja-e danesh, juan 2009.
http://loor.ir/article/5858-نگاهی-به-رودخانه-سیمره-و-نقش-حیاتی-آن-در-استان-ایلام.html Archived 2017-03-14 at the Wayback Machine.
http://www.civilica.com/Paper-ICECRM03-ICECRM03_063.html
Խվիթի (Կասպի շրջան)

Խվիթի (վրաց.՝ ხვითი), գյուղ Վրաստանում։ Գտնվում է Շիդա Քարթլի մարզի Կասպի շրջանում։


== Դիրք ==
Գտնվում է ծովի մակարդակից 880 մետր բարձրության վրա։ Շրջկենտրոն Կասպից հեռու է 15 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 218 մարդ։


== Ծանոթագրություններ ==
Քեթրին Ազարո

Քեթրին Ազարո  (անգլ.՝ Catherine Ann Asaro, նոյեմբերի 6, 1955(1955-11-06), Օքլենդ, Կալիֆոռնիա, ԱՄՆ), ամերիկացի գրող։


== Կենսագրություն ==
Քեթրին Ազարոն ծնվել է Օքլենդում, Կալիֆոռնիա նահանգում։ Հարվարդի համալսարանում նա ստացել է քիմիական ֆիզիկայի դոկտորի աստիճան և ֆիզիկայի մագիստրոսի կոչում, իսկ Լոս Անջելեսի Կալիֆոռնիական համալսարանում բարձր գնահատականներով ավարտել է քիմիայի բակալավրիատը։ Իր հետազոտություններում Քեթրինն ուսումնասիրել է քվանտային թեորիաներ՝ նկարագրելով ատոմները և մոլեկուլները։ Սկսած 1990 թվականից՝ նա դասավանդում է ֆիզիկա, իսկ ավելի ուշ հիմնադրել է իր սեփական «Molecudyne Research» ընկերությունը, որը մինչ օրս ղեակավարում է։ Բացի դրանից Քեթրին Ազարոն նաև բալետի պարուհի է եղել, ելույթ է ունեցել մյուզիքլներում և բալետներում, հյուրախաղերով մեկնել է ԱՄՆ-ի առափնյա շրջաններ և Օհայո։ 1980-ականներից սկսած եղել է բալետի մենակատար և «Mainly Jazz Dancers» և «Harvard University Ballet» խմբերի գեղարվեստական ղեկավար։ Համալսարանն ավարտելուց հետո էլ ուսանողները շարունակել են «Mainly Jazz»-ի գործունեությունը և այն դարձրել առանձին ակումբ։ Քեթրինը «Caryl Maxwell Classical Ballet»-ում դասավանդում է բալետի արվեստի պատմություն։


== Անձնական կյանք ==
Քեթին Ազարոն այժմ իր աղջկա և ամուսնու՝ Ջոն Քենդելի հետ ապրում է Կոլումբիա քաղաքում (Մերիլենդ նահանգ)։ Ջոնն աստղաֆիզիկոս է, աշխատում է ՆԱՍԱ-յում, իսկ աղջիկը «պատանի բալետի պարուհի է, որը սիրում է մաթեմատիկա»։


== Մրցանակներ ==
Նեբյուլա մրցանակ, The Quantum Rose-ի համար, «Վեպ» անվանակարգում, 2001 թվական
Նեբյուլա մրցանակ, The Spacetime Pool-ի համար, «Պատմվածք» անվանակարգում, 2008 թվական


== Ծանոթագրություններ ==


== Արտաքին հղումներ ==
Քեթրին Ազարոյի պաշտոնական կայք
Կենսագրությունը «Лаборатория Фантастики» կայքում
Մաներհայմի գիծ

Մաներհայմի գիծ (ֆիններեն՝ Mannerheim-linja, շվեդերեն՝ Mannerheimlinjen), Երկրորդ համաշխարհային պատերազմի Խորհրդա-ֆիննական ռազմաճակատի («Ձմեռային պատերազմ», 1939-1940) գործողությունների ժամանակ Ֆինլանդիայի կողմից խորհրդային ներխուժման դեմ կառուցված սահմանային ամրությունների համակարգ Կարելյան պարանոցում։ Անվանումը ստացել է ֆինն մարշալ Կարլ Գուստավ Էմիլ Մաներհեյմի անունով։ Կառուցվել է 1927-1939 թվականներին։ Շինարարությունն ավարտվել է բելգիացի գեներալ Բադուի (մասնակցել է «Մաժինոյի գծի» կառուցմանը) ղեկավարությամբ։ Մաներհայմի գիծը ճակատի գծով ուներ 135 կմ լայնություն և 95 կմ խորություն։ 
Ռազմական գործողությունների ժամանակ խորհրդային զորքերը ճեղքեցին մաներհայմի գիծը։ Երկրորդ աշխարհամարտի հետագա փուլերում ֆիննական զորքերը մասամբ վերականգնեցին մաներհայմի գծի ամրությունները, սակայն 1944 թվականին խորհրդային զորքերը երկրորդ անգամ ճեղքեցին այն (վիբորգյան ուղղությամբ) և այնուհետև հիմնովին ոչնչացրին դրա պաշտպանական կառույցները։


== Անուն ==
Կառուցման սկզբնական փուլում՝ 1920-1924 թվականներին, ֆիննական մամուլը հաճախ այն անվանել է «Էնկելի գիծ» ։ «Մաներհայմի գիծ» անվանումը հայտնվել է համալիրի ստեղծումից հետո՝ 1939 թվականի դեկտեմբերի ձմեռային խորհրդա-ֆիննական պատերազմի սկզբին, երբ ֆիննական զորքերը սկսեցին համառ պաշտպանությունը։ Դրանից առաջ աշնանը, մի խումբ արտասահմանցի լրագրողներ ժամանեցին՝ ծանոթանալու համալիրի ամրացման աշխատանքներին։ Այդ ժամանակ շատ է գրվել ֆրանսիական Մաժինոյի գիծի և գերմանական Զիգֆրիդի գիծի մասին։ Մաններհայմի նախկին օգնական Ակսելի Գալլեն-Կալլելաի որդին՝ Ջորմա Գալեն-Կալլելան, ով ուղեկցում էր լրագրողներին, զրույցի ընթացքում պաշտպանական կառույցների համալիրն անվանել է «Մաներհայմի գիծ»։


== Ծանոթագրություններ ==
Կանդիդու Մենդիս

Կանդիդու Մենդիս (պորտ.՝ Cândido Mendes), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Մունիցիպալիտետ Մարանիան նահանգի արևմտյան մարզում։ Մտնում է Գուրուպիի գավառի կազմի մեջ։ Բնակչությունը կազմում է 20.278 մարդ՝ 2020 թվականի տվյալներով։ Գրավում է 1 731,794 կմ2 տարածք։ Բնակչության խտությունը` 11,9 մարդ/կմ²։

       = 


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 23.061.444,00 ռեալ (տվյալները` Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.227,98 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,584 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Ժողովածու (2603)

Ժողովածու (2603), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2603 թվի տակ։ Ձեռագիրը գրվել է 14-րդ դարում Զաքեոս գրիչի կողմից։ Ստացողը եղել է Ստեփաննոս որդի Տարստճի։ Գրված է թղթի վրա, որը ունի 23,5×16 չափս։ Ձեռագիրը կազմված է 343 թերթից։ Գրված է երկսյուն, բոլորգրով։ Ունի կիսախորան, լուսանցազարդ մանրանկարներ։ Պահպանակը ունի 2 էջ, գրված է մագաղաթի վրա՝ բոլորագիծ երկաթագրով։ Կազմը` կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ գրչի՝ 48բ, 157բ, հետադայի՝ 1ա (1513 թվական), 342ա (1561 թ)։


== Բովանդակություն ==
Ներս. Լամբրոնացւոյ Մեկնութիւն Առակաց։
Վարդ. Արևելցւոյ Մեկնութիւն Երգոց երգոյն։


== Ծանոթագրություններ ==
Ուֆա (այլ կիրառումներ)

Ուֆա, կարող է վերաբերել՝

Ուֆա - Ռուսաստանի Դաշնության խոշորագույն քաղաքներից մեկը
Ուֆա - գետ Ուրալում և Նախաուրալում
Վիլյալբայի ամրոց

Վիլյալբայի ամրոց (իսպ.՝ Castillo de Villalba), գտնվում է Իսպանիայի Տոլեդոյի տարածաշրջանի Սեբոլյա շրջանում (Կաստիլիա-Լա Մանչա)։ Ամրոցը ամբողջությամբ ավերված է։ Ամենահին ավերակների ուսումնասիրություններից պարզվել է, որ ամրոցը կառուցվել է 11-րդ կամ 12-րդ  դարերում։


== Նկարագրություն ==
Ամրոցը հնարավոր է կառուցված լինի հռոմեական բերդի տեղում։ Կորդովայի խալիֆայությունյան (իսպ.՝ Califato de Córdoba) տիրապետության ժամանակ ամրոցը վերակառուցվել է։ Դրանից հետո ամրոցը անցել է տարբեր մասնավոր անձանց ձեռքերով, որնք տարբեր ազնվական ընտանիքների անդամներ էին։ Ներկայումս նրա սեփականատերը Դելեյտոսայի գրաֆներն են, թեև ամրոցը գտնվում է ամբողջական ավերված վիճակում։
Ամրոցը ունի ռազմավարական կարևոր դիրք։ Կառուցվել է բլիր գագաթի վրա և ունի իշխող դիրք բերրի հողերով հարուստ Տախո (իսպ.՝ Tajo) հովտի վրա, որում խաչվում են այնտեղով անցնող ճանապարհները։ Այդ ամենը հաշվի առնելով այնտեղ շատ հարմար է ռազմավարական կառույց ստեղծելու համար, որը կարող է վերահսկել տարածքը։ Բլրի ստորոտով անցնում էր հռոմեական գլխավոր ճանապարհներից մեկը (A25), որը գնում է դեպի Անտոնիո Պիո (իսպ.՝ Antonino Pío): Հիշատակվում է, որ շինարարության համար օգտագործվել է հռոմեական ամրոցի շինանյութը։ Ամրոցի շինարարության հաջորդ ընթացքը եղել է իսլամիստների տիրապետման ժամանակաշրջանի ընթացքում։


== Ծանոթագրություններ ==
http://web.archive.org/web/http://inicia.es/de/conocer/CDT/cebolla/villalba.htm La Mancha.net. Consultado el 24 de febrero de 2008 de 2008.
Ալման

Անվան այլ կիրառումների համար տե՛ս՝ Ալման (այլ կիրառումներ)Ալման, գյուղ Արևմտյան Հայաստանում, Սեբաստիայի վիլայեթում, պատմական Մեծ Հայքում։ Գտնվում էր Շապին Գարահիսար քաղաքից 5 կմ արևմուտք՝ սարահարթում՝ Էնդերես գետի աջ վտակ Դորաբուլի շրջանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Իգնատովկա (գյուղ, Չիշմինսկի շրջան)

Անվան այլ կիրառումների համար տե՛ս՝ ԻգնատովկաԻգնատովկա (ռուս.՝ Игнатовка, բաշկիրերեն՝ Игнатовка), գյուղ Ռուսաստանի, Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 350 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քլին Բենդիթ

Քլին Բենդիթ, (անգլ.՝ Clean Bandit), բրիտանական Էլեկտրո-խումբ, որը հիմնադրվել է 2009 թվականին։ Այս խումբը 2013 թվականին ձայնագրել է թրեք «Mozart's House» , որը 17-րդ տեղն էր զբաղեցնում UK Singles Chart-ում։ Իսկ 2014 թվականին թողարկել է նոր սինգլ «Rather Be», որը զբաղեցրել է 1-ին հորիզոնական նույն աղյուսակում։


== Երաժշտական ոճը ==
Քլին Բոնդիթ-ի երաժշտական ոճն այնպիսին է, որ նրանք համատեղում են դասական և էլեկտրո ոճերը, ստեղծելով թրեկներ դիպ-հաուս ոճում։


== Երաժշտական կարիերա ==


=== Ձևավորում և վաղ կարիերա ===
Խմբի անդամներ Ջեկ Պատտերսոնը, Գռեյս Չատտոն և Միլան Նիլ Էյմին-Սմիտը ծանոթացել են Կեմբրիջի համալսարանի Ջեսուս քոլեջում ուսման ընթացքում։ Այդ ժամանակ Չատտոն ստեղծել է խումբը Էյմին-Սմիտի հետ միասին։ Չատտոն այդ ժամանակ հանդիպել է Պատտերսոնի հետ և որոշել ձայնագրել նրա կատարումը։ Պատտերսոնը սկսեց խառնել նրա երգերը էլեկտրական երաժշտության հետ և Չատտոն ասել է որ սիրում է այդ միտքը։ Իրենց ընկերներից մեկը՝ Սսեգավա-Սսեկինտու Կիվանուկան գրեց երգի բառեր և նրանք միասին ստեղծեցին «Mozart's House» թրեքը։ Եվ այդ օրինակով նրանց մոտ միտք առաջացավ ստեղծելու երաժշտական խումբ։ Անունը՝ Քլին Բենդիթ, նրանք վերցրել են ռուսերեն ֆրազայի թարգմանությունից, որը անգլերենում նշանակում է «ամբողջական հիմարներ» ։ Նաև հարկ է նշել, որ Չատտոն և Պատտերսոնը որոշ ժամանակ ապրել են Ռուսաստանում։


=== 2012-այժմ ===
2012 թվականին խումբը ներկայացրեց «A+E» սինգլը, որը գրավել է ամենաբարձր դիրքերը UK Singles Chart-ում։ Այս երգը Նոր աչքեր դեբյուտային ալբոմի 5-րդ հորիզոնականն է զբաղեցնում, որը դուրս է եկել 2014 թվականի մայիսի 12-ին։ 2012 թվականի փետրվարի 29-ին իրենց UK Shanty երգի համար թողարկեցին տեսահոլովակ, որտեղ գլխավոր դերերից մեկում խաղում է իր հասակակից և մոդել Քեմբրիջի համալսարանից Լիլի Քոլը (Lily Cole)։ 2013 թվականի մարտի 29-ին Քլին Բենդիթը թողարկեց «Mozart's House» թրեքը։ Նա գրավել է 17-րդ հորիզոնականը Մեծ Բրիտանիայի հիթ-շքերթում։


== Ծանոթագրություններ ==


== Արտաքին հղումներ ==
Cleanfilm.co Archived 2014-05-17 at the Wayback Machine.
Կարպելա

Կարպելա, գյուղակ Արևմտյան Հայաստանում, Վանի վիլայեթի Գավառի գավառակում։


== Բնակչություն ==
XX դարի սկզբին ուներ 8-10 տուն հայ բնակիչ։


== Անվանի մարդիկ ==
Կարպելայում է ծնվել կրթական գործիչ Բարսեղ Գավառացին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ֆոնտեն Մակոն

Ֆոնտեն Մակոն (ֆր.՝ Fontaine-Mâcon), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 527 մարդ, բնակչության խտությունը` 32.92 մարդ/կմ²։ Բնակավայրը զբաղեցնում է 16.01 կմ² տարածք։


== Աշխարհագրություն ==
Գտնվում է Փարիզ քաղաքից 100 կմ հարավ-արևելք, Շալոն ան Շամպայն քաղաքից` 85 կմ հարավ-արևմուտք, Տրուա քաղաքից` 50 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 398 աշխատունակ (15-64 տարեկան) բնակիչ, որոնցից ակտիվ էին 305-ը, իսկ ոչ ակտիվները` 93։ Ակտիվության ցուցանիշը կազմում է 76,6 %։ 305 աշխատունակ մարդկանցից աշխատել է 284 անձ (148 տղամարդ և 136 կին)։ Գործազուրկ են եղել 21 անձ (10 տղամարդ և 11 կին)։ 93 անաշխատունակներից 37-ը եղել են աշակերտներ կամ ուսանողներ, 37-ը` թոշակառուներ, իսկ 19-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==